करत, हमरो लोकनि ठीक ओहिना करब । जखन ग़ुलाम रही तखनि त'अंग्रेजे जेकां मुंह टेढ क' क' हिंदी नामक उच्चारणो करैत रही । फलस्वरूप, राम भ' गेला रामा---आ कृष्ण भ' गेला कृष्णा । अंग्रेज गेल। तकरो साठि साल भेलै । एत्ते दिन मे त' सब चेत जाति अछि---हमरा सब कियै अंग्रेजक दाढी कुडियेबा लेल एना धत-धत करैत रहै छी ?
 विजयादशमी आ हमर कामना !
 कामना !
 आजुक दिन बाबाक ई पांती " यश-अपयश हो,लाभ-हानि हो सुख हो अथवा शोक,
सभ सँ' पहिने मोन पड इछ, अपने भूमिक लोक ॥ "आइ ई दू पांती बेर-बेर मोन पडि रहल अछि। ओना मोन त' ओहो पडि रहला अछि । रौद मे खक्सियाह भेल मुंहक त्वचा पर दू टा भाला कि दू टा ज्वाला सन दिपदिपाइत आंखि देने अहांक अंतर्मन तक के वेध दै बला किरण जी ! कहलखिन---"किंतु मैथिली का तो केवल मैं ही एक मात्र आधार : मेरे बल पर ही अब तक है इसमे जीवन का संचार । " ओ त' असकरो भारी पडलखिन. . . . हमरा सब त' छी दस समांग । आ सुकुर अछि जे आब हमरा सबहक संग टेक्नोलौजी अछि, जे बड पावरफुल अछि । तैं " कामना--शुभ कामना ! "
अपन मुंह सम्हारि क' बजबाक चाही। अंग्रेज घरानि एखनंहु एत' अबैये आ अपन राजक खुमारी मे डूबि जाइत अछि. . . से कोनो नीक बात नंइ छियै। कोनो रानी कि राजा के भारतक राष्ट्र्पतिक सामने किछु करबाक कोनो अधिकार नंइ छनि. . . क्वीन औफ इंग्लैंडक कोन कथा हुनकर बापो के नंइ !
 अही लेल छलंहु हताश. . . . ?
 कोनो चर्च के अइ असार संसारके त्यागि चल जाइत रहला. . . रवींद्र भाइ छथि. . . . अहां जँ' पूछब कत' छथि ? त' हम कहब जे दिल्ली मे। आब ई नंइ पूछि बैसब जे कोना छथि ? हुनका सं' भेंट भेना कैक दशक भेल । हय रे जयदेव बाबू ! रहितथि त' बगल मे बैसल लोकक कानमे कहने रहितथिन. . . . " साकेतानंदो मूल रूप स' पुरैनियें के ने . . . . ? मुदा बाबू दम छैक. . . . रवींद्रभाइक कैक टा अभूतपूर्व रचना छै, जकरा दरभंगा-पूर्णियाँक त्वंचाहंच सं' तोपल नंइ जा सकैत अछि। यैह त' छियै अक्षरक कमाल. . . साहित्यक जादू! आई ने गोलैसी. . षड्यंत्र. . ओझरी आदि-इत्यादि क' क' अहां दबा देबै. . . मुदा जं'रचना मे दम रहतै त' कत्ते दिन दबेबै आगि के?
 एतेक रास बात--- कतेक रास बात !
 बिसरि क' भारत के पडोसियाक धर्म निभेवाक चाही--आ पाकिस्तानक बाढि पीडित जनता के काहत मे राहतक वस्तु जात ल' क' ठाढ हेबाक चाही । मुदा एत' एकटा फ्यौ छै । पाकिस्तान सरकार अंतर राष्ट्रीय समुदाय के पछिला दिन आयल भूकंपक समय तेना ठकने छै जे क्यो हठें सहायता दइ लए तैयार नंइ होइ छै । फेर ककरा देतै ? सरकार के,
बिरादरीक उपेक्षा मे मरि रहल छै पाकिस्तानक आम-जन । अइ 'मेस' के लाभ पाकिस्तान मे सरकारी सह पाबि क'
लोको के यह मार-काट,उठा-पटक चाही । तैं ने जरदारी सनक लोक सत्ताक शीर्ष पर बैसल छै !
 " किछु नंइ-- कहां किछु ! "
हमरा त'इहो आश्चर्य होइये जे "सिंह साहेब" अपन लेखिका पत्नी के की बुझै छथिन. . . वैह. . . छिनारि ?
 छथि. . . एत' त' मामले दोसर छै । धुर मर्दे! अहू सबमे क्यो पडय ? नंदीग्राम की पूरा जंगळ महाल मे की भ' रहल छैक क्यो कहिसकै अछि ? ममता, बुध्धदेब,की के ? तैं किछु नंइ. . . कहां किछु !
 आऊ, पाकिस्तान-पाकिस्तान खेलाइ !
 नंइ ओकरा चलेबाक दुस्साहसो छैक. . . भलें तकर बाद देश जर्मनी जेकां मलबा कियैक ने बनि जाय । पाकिस्तान मे भारतो स' सस्ता मनुख्खक मोल छैक । अपने आत्म्घाती दस्ता बनेबाक बाकायदा ट्रेनिंग दियेलकै, आब वैह सब अपनो देश मे दोसर विचार धाराक लोक के मारै छै त' कोन बेजाय करै छै ? आब मियाँक जूती--मियेंक सर !
 किछु अकारण नंइ !
 सिध्धांत होइ छैक किंबा हेबाक चाही. . . आ कि नंइ ?
 ह्मरअपराध,हुनक नहि दोष !
 पहुंचबैला तथ्य अछि । कत' सुदूर देहातक, कोसिकन्हाक नौह्ट्टा आ ओत' इंटरनेट ? की आश्चर्यो ? अर्धंग डाक्तर (स्व. डाक्टर अर्धेंदु शेखर घोष) किंबा डा. मकुर्जी (मुखर्जी) कि अपन सुपति नाथ घोष स' ज' पुछितियनि त' यैह कहितथि. . . . " उरे बाबा ! की आश्चर्यो ? लेकिन यथार्थ मे स्थिति यैह छै । मोबाइल, इंटरनेट स' दूरी जत्ते घटलैक अछि, मोनक, स्नेह्क ओतबे कमी, आपकताक त' सर्वथा लोपे भ' गेलैक अछि। सबहक मूल्यांकन ओकर गुण अवगुण स' नहि, ओ कोना येनकेन प्रकारेण,
ंहि भेटि सकैत अछि। "
नंहि छोडै छैक। शहरी छौंडीक मोकाबलामे देहातक लडकी सब बेसी सचढ, बेसी पढाक सब निकललैये। तैं बेसी दिन तक मुखिया_पतिक बोलबाला नहि रहैबाला छै। अबै बला बिहारी कि हिन्दुस्तानी लडकी सब कथुक भार अपन हाथ मे लै लए जा रहल छै। अपन कि गांव समाजक के कहे. . . देशक भार सम्हारै लए खोपा आ आंचर बान्हि रहल छैक। आकाशवाणीक चाकरी मे वर्षों हम महिला अधिकारीक अधीनस्थ काज केने छी। शायदे संजोगे क्यो एहन महिला अधिकारी भेटल जकर निर्णय खराब लागल हुए। आ कोनो संकट मे. . . ? मैडम सबहक हाथ मे सत्ता रहने अहां बहुत चैन स' नौकरी क' सकै छी। काज मे फांकी, काज स' फरार रहब, काज नहिं करब. . . अड्डा बाजी. . . राजनीति आदि कैक टा लफडा__टंटा स' अनेरे अहां आ अहांक औफिस बांचल रहत । तैं 33 प्रतिशत महिला आरक्षण स' हमरा बड आशा अछि। हमरा महिलाक अधीनता सदिखन अधिक ह्यूमेन लागल अछि।
 दैया कहां गए वो लोग !
 दैया, कहां गए वो लोग ?
 लोक के बूझल छैक, जे अंग्रेजक आधिपत्य रहितो,राजा_महराज सब दिन कला,
जिवाजी राव सिंधिया" (स्व. माधव राव सिंधियाक बाप) आ ओहि घराना द्वारा देशक संग कैल गेल गद्दारी मोन पडि अबै छै। सिंधिया ज' अंग्रेज के खबरि नहि करितथिन त' झांसीक महारानी कालपी पहुंचि क' तांत्या टोपे स' भेंट करितथि। फेर जगदीशपुर जा क' हिनका लोकनि के बाबू कुंवर सिंह स' भेंट क' अंग्रेज स' लोहा लेबाक रहनि। मुदा झांसीक रानी( जे बेर_बेर अंग्रेज के कहैत एलखिन " मैं अपनी झांसी नहीं दूंगी " )के घोडा एक टा नाला टपै काल खसि क' मरि गेलनि आ पछोड धेने अंग्रेज सैनिक महारानी के मारै मे सफल भेल। उस्ताद हाफिज़ अली खाँ संग कैल गेल अपमान के अही परिप्रेक्ष्य मे देखल जयबाक चाही। जिवाजी केहन अंग्रेज भक्त रहथि से अहि घटना किंबा हुनकर नामक आगां लागल "जौर्ज " नाम स' स्पष्ट भ' जाइत अछि। इहो सत्य जे उस्ताद के एहन राजाक छत्रछाया मे नहि रहबाक चाही जेकरा शास्त्रीय संगीतक कोनो ज्ञान नहि हुए आ जत' अहि कोटिक गुणी के दरबारी_विदूषक बूझल जाय। मुदा उस्तादक सामने कोनो विकल्प नंहि रहल हेतनि। अही बीच जिवाजी रावक बियाह भेलनि। नव महारानी विजयाराजे (स्व. माधव राव के माए) के संगीतक सौख रहनि । उस्ताद आ हुनकर गुणो द' बूझल रहनि। ओ अपन महाराजक लग अपन इच्छा प्रगट केलनि आ लगले उस्तादके नव महारानीके सितार सिखबैक हुकुम भेटलनि। आब साठिक अमलके उस्ताद के 'उषाकिरण पैलेस' तक ल' जाइ लए एकटा रथ जेकाँ बैल गाडी आब' लागल।
 आब ओइ पर ओ रोज किलाक गेट धरि जाथि। ओहि ठाम स' 'उषा किरण पैलेस' जत' नवव्याहता महारानी विजयाराजेक सौख कोनो एक्केटा त' रहनि नंइ। जिवाजी अंग्रेजक कत्तेटा बेलचा छलखिन ; कहिये आयल छी। तैं महारानीक 'लेट नाइट' पार्टीक चलते अधिक दिन त' उस्ताद ए. डी. सी. क औफिस मे घंटों बैस क' वापस अपन डेरा आबथि जाहि मे तीन घंटा लगनि। महारानीक संग हुनकर दू टा सखी_सहेली जे बाद मे लेडी जाधव आ लेडी पाटनकर के नामे जानल गेली, सेहो सितार सिख' लगली। ई तीनू भी. भी. आइ. पी के योग्य सितार बनबबैलए उस्ताद हाफिज़ अली खाँ साहेब मिरज गेला। जतुक्का हाजी अब्दुल करीम खाँक बनाओल सितार विख्यात रहै। ओही ठाम स' सितार आ तानपूरा बनि क' आयल। तीनूक विधिवत तालीम हुअ' लागल। दूनू लेडी जाधव आ पाटनकर के त' मासे दिन मे बुझा गेलनि जे आन जे किछु सीखी की नंहि, संगीत धरि हुनका लोकनिक वशक बात नंहि छनि।
 दुनू सासुर गेली आ दुनूक सितार नैहरेक पैलेस कि कोठीक देवाल स' जे लटकल सॆ लटकले रहि गेल।
 और्डेर करथिन जे दस लोक मे उस्तादके अपमानजनक लगनि। अहिना एक दिन विजयाराजे कहखिन जे__'आइ हमरा राग विहाग सिखाउ ! " उस्ताद अजीब पेशोपेश मे पडि गेला। भोरक समय छलै आ ओम्हर महारानीक हुकुम छलनि ". . . . राग विहाग. . . . ऐखन. . ऐखन. . . . सिखाउ ! " साठि स' बेसी के बुज़ुर्ग ,
गेट तक एला आ फेर टांगा स' अपन घर। ओइ दिन, अपन हित_अपेक्षित शागिर्दक सामने छोट नेना जेकाँ कनैत बुज़ुर्ग उस्ताद, सबके भीतर स' हिला देलखिन । ओही दिन विजयाराजेक संगीत_शिक्षाक इति_श्री भ' गेलनि।
 सिधमूंहां केमुंह. . . . ?
 सांझ पूनाक जर्मन बेकरी मे पाकिस्तानक लश्कर धमाका क' क' जना देलक जे ओकर मंशा की छै ? जाबे तक सांपक मुंह के नीक जेकाँ थूरल नहि जेतै अमन के आशा जखने करब ओ ब्लास्ट क'क' बता देत जे ओकरा की चाही ?
 की आश्चर्यो ?
 हाल मे एकटा टी. भी. प्रोग्राम मे डा. हेतुकर झा कहलखिन जे मैथिल की भारतीय समाजक कोनो भविष्य नहि छैक कारण जे मल्टीनैश्नलक मोताबिक लोक के जीवन यापन कर' पडतै, तैं आब अहि समाज के संस्कृति नंहि रहत। एवरीथिंग इज़ फिनिश्ड। हमरा किछु वर्ष पूर्व भारत आयल फ्रांसिसी दार्शनिक देरीदा मोन पडि अयला। जे अबिते उद्घोष केलनि जे आब साहित्य मरि गेल, उपन्यास लए कोनो विषय शेष नहि रहल, आब कवि की कहता, सब किछु कहल चल गेल अछि। एकर किछुए दिनुका बाद पं. गोविन्द झा जी के हरलनि ने फुरलनि कहल्खिन जे आब मैथिली भाषा नहि बचत। एकर किछुए दिनुका बाद बी। जे. पी. सरकार एकरा मान्यता द' बैसलै। 